
ДО
ОБЩИНСКИ СЪВЕТ
БУРГАС


Д ОК Л АД Н А  З А П И С К А

ОТ КРАСИМИР СТОЙЧЕВ
ЗАМ.-КМЕТ „ФИНАНСИ, БЮДЖЕТ И ИКОНОМИКА“ 

ОТНОСНО: Провеждане на конкурси за избор на управители по реда на Закона за публичните предприятия

          УВАЖАЕМИ ОБЩИНСКИ СЪВЕТНИЦИ,

[bookmark: _GoBack]С Решение по т.29 от Протокол № 19/ 26.01.2021г. Общински съвет, в  резултат на проведен конкурс за управител на „Бургаски пазари“ ЕООД, избра г-жа Донка Христова за управител на дружеството, за срок от  6 месеца, считан от 12.02.2021г. Като взе предвид, че в обявения конкурс за управител на „Благоустройствени строежи“ ЕООД не са постъпили заявления за участие, със същото решение, на основание Закона за публичните предприятия, даде съгласие управлението на „Благоустройствени строежи“ ЕООД да се извършва за срок не по-дълъг от 6 месеца, считано от 12.02.2021г.  от досегашния управител  г-н Иван Апостолов, до провеждане на конкурс.
Видно от изложеното,  срокът за който е възложено управлението на  „Бургаски пазари“ ЕООД и „Благоустройствени строежи“ ЕООД изтича на 12.08.2021г., поради което е необходимо да бъдат предприети действия по провеждане на конкурси, по реда и условия, определени в Закона за публичните предприятия и правилника за прилагането му. 
Нововъведените правила, изискват конкурсите да се провеждат на два етапа - писмена и устна част (интервю), като за двете части се определят минимални оценки, непостигането на които е основание за отстраняването на кандидатите от по-нататъшно участие в конкурсните процедури. Писмената част следва да включва представяне на концепция за развитие на предприятието и приноса на кандидата към неговото управление, като може да се включи и решаване на тест. С преминалите успешно писмената част, се провежда интервю, а оценяването на кандидатите се извършва съгласно  разработената методика за оценка, Приложение №1 от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас.
За провеждане на конкурсните процедури е необходимо решение на Общински съвет, в качеството му на упражняващ правата на собственост на Община Бургас, в което да се определят следните минимални и специфични изисквания за заемане на длъжността,  необходимите документи, място и срок на подаването им, начин на обявяване на конкурсите, както и да бъде определен състав и членове на комисия за номиниране, която да класира и оцени кандидатите. 
Предвид изложеното, на основание чл. 137, ал.1, т.5 от Търговски закон,  чл. 21 от Закона за публичните предприятия, чл.12, ал.1, т.14, във връзка с чл.25 ал.1 от Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас, предлагам на Общински съвет-Бургас да вземе следните 
 
Р Е Ш Е Н И Я:

I. Да се обяви конкурсна процедура за длъжността управител на „Благоустройствени строежи“ ЕООД, при следните минимални и специфични изисквания за заемане на длъжността: 
1. Да не са осъждани за умишлено престъпление от общ характер;
2. Да не са лишени от правото да заемат определена държавна или обществена дейност и/или лишени от правото да упражняват определена професия или дейност;
3. Да не са лишени с присъда или с административен акт  от правото да заемат материално-отчетническа длъжност;
4. Да не са били управителни органи или неограничено отговорни съдружници в дружество, което е прекратено поради несъстоятелност- ако са останали неудовлетворени кредитори. 
5. Да имат завършено висше образование, в една от следните области: Икономически науки, Стопански науки и администрация, Технически науки.
6. Да притежават професионален опит - минимум 5 години.
7. Да притежават управленски опит, минимум 3 години.

II. Да се обяви конкурсна процедура за длъжността управител на „Бургаски пазари“ ЕООД, при следните минимални и специфични изисквания за заемане на длъжността: 
1. Да не са осъждани за умишлено престъпление от общ характер;
2. Да не са лишени от правото да заемат определена държавна или обществена дейност и/или лишени от правото да упражняват определена професия или дейност;
3. Да не са лишени с присъда или с административен акт  от правото да заемат материално-отчетническа длъжност;
4. Да не са били управителни органи или неограничено отговорни съдружници в дружество, което е прекратено поради несъстоятелност- ако са останали неудовлетворени кредитори. 
5. Да имат завършено висше образование, в една от следните области: Икономически науки, Стопански науки и администрация или Технически науки.
6. Да притежават професионален опит - минимум 5 години.
7. Да притежават управленски опит, минимум 3 години.

III. Обявите за конкурсите по т. I и т.II да се публикуват на интернет страниците на община Бургас и Общински съвет-Бургас, като се посочи и линк към годишните финансови отчети и годишните доклади за дейността.

          IV. Документи, необходими за кандидатстване, които следва да бъдат входирани в деловодството на Община Бургас, в 14 дневен срок след публикуване на обявите на интернет страниците на община Бургас и Общински съвет-Бургас:
-Заявление – свободен текст;
-Професионална автобиография;
-Копие от документ за завършено образование;
-Копия от документи, удостоверяващи трудов стаж, професионален и управленски опит;
-Декларация, че кандидатът не е осъждан за умишлено престъпление от общ характер;
-Декларация, че кандидатът не е лишен с присъда или с административен акт от правото да заема материално-отчетническа длъжност;
 -Декларация, че кандидатът не е бил в управителни органи или неограничено отговорен съдружник в дружество, което е прекратено поради несъстоятелност, ако са останали неудовлетворени кредитори.
-Концепция за развитие на съответното публично предприятие за следващите 3 години.

V. Процедурата за номиниране  в обявените конкурси по т. I и т. II да се извърши от Комисия за номиниране, в състав от 7(седем) члена, от които двама представители на общинска администрация и петима общински съветници. По решение на комисията конкурсната процедура,  може да бъде проведена чрез видеоконферентна връзка. 

 VI. Избира следните представители от Общински съвет - Бургас, които да бъдат включени в състава на комисията:
1.………………………………
2.………………………………
3.………………………………
4.………………………………
5……….……………………….

   VII. Процедурата за номиниране включва два етапа – писмена и устна част. Писмената част включва представяне на концепция за развитие на предприятието и приноса на кандидата към неговото управление и се оценява от всеки един от членовете на комисията по номиниране с от 1 до 6 точки. Максималната допустима оценка е 42 точки.   
За устната част, оценяването се извършва по критерии за подбор и методиката, описани в Приложение 1 към Наредбата за условията и реда за упражняване правата на собственост в търговските дружества, участието в граждански дружества и сключването на договори за съвместна дейност от Община Бургас.  Максималната допустима оценка е 42 точки.  
Кандидат, получил по-нисък брой точки от 22  на който и да е от етапите, се отстранява от конкурсната процедура.
      


С уважение,

КРАСИМИР СТОЙЧЕВ
ЗАМ.-КМЕТ „ФИНАНСИ, БЮДЖЕТ И ИКОНОМИКА“

Съгласували:
Златина Георгиева
Директор на дирекция ПНО

Ивелина Стратева 
Директор на дирекция ИСД

Изготвил:
Виолета Лазова
Н-к отдел ИБР

